USR, după condamnările Colectiv: "S-a făcut dreptate. Prea târziu, prea mulţi ani de procese".
"Vinovaţii pentru tragedia din 2015 merg astăzi la închisoare", susţin reprezentanţii USR. Magistraţii Curţii de Apel Bucureşti au decis joi pedepsele pentru inculpaţii în dosarul Colectiv. În mare parte, este vorba de pedepse înjumătăţite faţă de decizia din fond.
USR a făcut primele declarații, după ce condamnările în cazul "Colectiv" au fost anunțate. Partidul condamnă lipsa de rapiditate cu care sentințele au fost date."Vinovaţii pentru tragedia din 2015 merg astăzi la închisoare. Piedone, 4 ani. Patronii Colectiv: 8 ani pentru Costin Mincu, 11 ani şi 8 luni pentru Alin George Anastasescu, 6 ani şi 5 luni de închisoare pentru Paul Gancea", susţin reprezentanţii USR. Conform acestora, România nu este nici acum un stat reformat."Din contră. Spitalele din România ard, în spitalele din România se moare din cauza infecţiilor, din cauza furtului organizat de 30 ani. Autorii morali s-au întors la Guvernare. Îi vedem astăzi.Colectiv este povestea sistemului ticălos care, în cele din urmă, ucide. Povestea incompetenţei şi a corupţiei care ucide. Lupta pentru reforma din temelii a României trebuie să continue", arată USR.Magistraţii Curţii de Apel Bucureşti au decis joi pedepsele pentru inculpaţii în dosarul Colectiv. În mare parte, este vorba de pedepse înjumătăţite faţă de decizia din fond.S-a dat decizia nr 566/ 2022 în dosarul "COLECTIV". Fostul edil al Sectorului 4, actual edil al Sectorului 5, Cristian Popescu Piedone a fost condamnat, joi, definitiv, de magistrații CAB la patru ani de închisoare cu executare pentru abuzul în serviciu de care a fost acuzat de anchetatorii DNA și care a condus către cea mai mare tragedie postdecembristă.Instanța se afla la a cincea amânare de pronunțare asupra apelurilor a căror dezbatere finală a avut loc în luna decembrie 2021. De atunci instanța a amânat succesiv pentru a redacta motivarea dar și pentru a primi documente de la sutele de părți civile din dosar.Decizia este definitivă astfel că după predare și derularea procedurilor acesta va fi încarcerat în penitenciar unde va executa pedeapsa primită.Alin Anastasescu (patron Colectiv) – 11 ani și 8 luni –> 11 ani și 8 luniPaul Gancea (patron Colectiv) – 11 ani și 8 luni –> 6 ani și 4 luniCostin Mincu (patron Colectiv) – 11 ani și 8 luni –> 8 aniDaniela Niță (administrator firmă de artificii) – 12 ani și 8 luni – DecedatăCristian Niță (patron firmă de artificii) – 3 ani și 6 luni –> 2 ani și 6 luni cu suspendareViorel Zaharia (pirotehnist) – 9 ani și 8 luni –> 6 ani și 10 luniMarian Moise (pirotehnist) – 10 ani –> 6 ani și 10 luniAntonina Radu (pompier) – 9 ani și 2 luni –> 8 ani și 8 luniGeorge Petrică Matei (pompier) – 9 ani și 2 luni –> 8 ani și 8 luniCristian Popescu Piedone (fost primar al Sectorului 4) – 8 ani și 6 luni –> 4 aniAurelia Iofciu (fostă angajată a Primăriei Sectorului 4) – 8 ani –> achitareLarisa Luminita Ganea (fostă angajată a Primăriei Sectorului 4) – 7 ani –> achitareRamona Sandra Motoc (fostă angajată a Primăriei Sectorului 4) – Motoc, trimisă în judecata pt alt club, nu Colectiv – 3 ani cu suspendare –> achitare.